2o-Τύποι+Αρχείων+Ήχου

media type="custom" key="8128228"


 * **1. Τίτλος Μαθησιακού Αντικειμένου:** || Τύποι Αρχείων Ήχου ||
 * **2. Δημιουργός:** || Μπισμπίκης Γεώργιος ||
 * **3. Βαθμίδα(-ες) Εκπαίδευσης που μπορεί να χρησιμοποιηθεί: ** || Λύκειο-__ ΕΠΑΛ __ ||
 * **4. Γνωστικό(-α) Αντικείμενο(-α): ** || Πληροφορική ||
 * **5. Έννοιες που αφορά: ** || Πολυμέσα ||
 * **6. Μαθησιακοί Στόχοι: ** || Να διακρίνουν οι μαθητές τους διάφορους τύπους αρχείων γραφικών και να περιγράφουν τα χαρακτηριστικά τους.

Μετά την ολοκλήρωση του μαθήματος οι μαθητές θα πρέπει να είναι σε θέση.... - να αναγνωρίζουν τους διάφορους τύπους αρχείων ήχου - να διαχωρίζουν τους τύπους των αρχείων ανάλογα με την επέκτασή τους - να αναγνωρίζουν την μορφοποποίηση που χρησιμοποιεί κάθε ένας από τους τύπους αρχείων ήχου - να περιγράφουν με συντομία τα κύρια χαρακτηριστικά των διαφόρων τύπων αρχείων ήχου || Home Page ||
 * __Ειδικοί Στόχοι:__**
 * **7. Εργαλείο(-α) που χρησιμοποιήθηκαν: ** || ClassMarker
 * **8. Συμπληρωματικό υλικό: ** || Το quiz που κατασκευάστηκε με την βοήθεια του εργαλείου ClassMarker προτείνεται ως υποστηρικτικό υλικό για τους μαθητές της Γ' Λυκείου έτσι ώστε να αποτελέσει έναν συνοπτικό αλλά συνάμα πλήρη ανακεφαλαιωτικό κατάλογο ο οποίος θα τους βοηθά να ανακαλούν τις έννοιες του κεφαλαίου.

Το παραπάνω υλικό θα μπορούσε να δοθεί από τον καθηγητή στους μαθητές για περαιτέρω ενασχόληση με το μαθησιακό αντικείμενο με την ολοκλήρωση της παράδοσης του κεφαλαίου ως δραστηριότητα τάξης. Μπορεί δηλαδή να αποτελέσει ένα άριστο υλικό αξιολόγησης των μαθητών για τον καθηγητή προτρέποντάς τους να πραγματοποιήσουν το quiz με την ολοκλήρωση του μαθήματος έτσι ώστε να δει σε τι επίπεδο έχουν κατανοήσει το αντικείμενο οι μαθητές του. Παράλληλα, δίνει την δυνατότητα στους μαθητές να χρησιμοποιήσουν το εργαλείο και εκτός τάξης ως υλικό αυτο-αξιολόγησης καθώς μετά την ολοκλήρωση του quiz το εργαλείο τους ενημερώνει για την απόδοσή τους αλλά και για το που εντοπίστηκαν τα λάθη τους. Φυσικά, και σε αυτή την περίπτωση ο καθηγητής μπορεί να εποπτεύει(εφόσον γίνει η κατάλληλη επιλογή από το ClassMarker) την απόδοση κάθε μαθητή έτσι ώστε να δει τα λάθη τους και να μπορέσει την επόμενη φορά να τα αποσαφηνίσει στο μάθημα, ακόμα και αν οι μαθητές δεν του το ζητήσουν.

__**Λόγοι επιλογής του ClassMarker:**__ Ο λόγος που επιλέχθηκε το ClassMarker ως εργαλείο για να δημιουργηθεί αυτό το μαθησιακό αντικείμενο είναι η δυνατότητα που προσφέρει με την δημιουργία μαθησιακών ομάδων(Classes). Πιο συγκεκριμένα, ο εκπαιδευτικός που θα εγγραφεί στο ClassMarker μπορεί να φτιάξει διάφορα quiz αρκετά γρήγορα, αλλά η έξτρα δυνατότητα που του δίνει το εργαλείο(σε σχέση με άλλα παρόμοια) είναι να κάνει "ορατά" όποια τεστ θέλει σε όποιες ομάδες εκείνος επιλέξει. Τις ομάδες φυσικά μπορεί να τις δημιουργήσει ο ίδιος. Για παράδειγμα, αν έχουμε έναν καθηγητή Πληροφορικής και αυτός κάνει μάθημα στην A και B Γυμνασίου, τότε μπορεί να δημιουργήσει 2 διαφορετικές ομάδες, μία για κάθε τάξη, και να φτιάχνει τεστ τα οποία μπορεί να τα αναθέτει σε όποια, από τις τάξεις που έχει ήδη δημιουργήσει, θέλει. Με αυτή τη δυνατότητα δε προκαλείται σύγχυση στους μαθητές για το πιο τεστ θα πρέπει να κάνουν. Επίσης, του δίνει την δυνατότητα το σύστημα να εξάγει ένα πλήθος μοναδικών κωδικών για κάθε ομάδα που δημιουργεί τους οποίους και μπορεί να εκτυπώσει και να δίνει έναν κωδικό σε κάθε μαθητή με τον οποίο ο μαθητής θα μπορεί να πάει να εγγραφεί στο ClassMarker(με username της επιλογής του) και να εκπονήσει τις δραστηριότητες με τη μορφή quiz που θα έχει δημιουργήσει ο καθηγητής του για την ομάδα(τάξη) στην οποία ανήκει. Με αυτό τον τρόπο ο καθηγητής μπορεί να έχει την πλήρη εποπτεία για το ποιοι μαθητές έχουν κάνει τις δραστηριότητες που τους έχει ορίσει και τι απόδοση είχαν σε αυτές. Ένα άλλο θετικό στοιχεία για το ClassMarker είναι ότι υποστηρίζει την Ελληνική Γλώσσα ενώ παράλληλα δίνει και πολλές επιλογές για την μορφοποίηση του κειμένου στις ερωτήσεις των quiz. Ο εκπαιδευτικός μπορεί να επιλέξει ερωτήσεις διαφόρων τύπων όπως πολλαπλής επιλογής, Σ/Λ, σύντομης ανάπτυξης κλπ. Το αρνητικό του εργαλείου θα έλεγα πως είναι το γεγονός ότι κάνοντας δωρεάν εγγραφή δεν παρέχεται η δυνατότητα της χρησιμοποίησης feedback σε λανθασμένες απαντήσεις που μπορεί να δώσουν οι μαθητές κατά τη διάρκεια του τεστ. Για να μπορέσει ο εκπαιδευτικός να έχει και αυτή τη δυνατότητα δυστυχώς θα πρέπει να πληρώσει έτσι ώστε να αναβαθμίσει τον λογαριασμό του σε Professional.

Για να χρησιμοποιήσει κάποιος εκπαιδευτικός το εργαλείο ClassMarker αρχικά θα πρέπει να επισκεφτεί τη διεύθυνση: ClassMarker Home Page Με το που φορτώσει η σελίδα πάνω δεξιά υπάρχει η επιλογή "Register free" την οποία και επιλέγουμε και μας στέλνει στην ακόλουθη σελίδα: ClassMarker Registration Page Κάνουμε την εγγραφή μας συμπληρώνοντας όλα τα απαραίτητα στοιχεία και εφόσον την ολοκληρώσουμε θα πρέπει να μπούμε στο email που δώσαμε κατά την εγγραφή μας καθώς θα μας έχει αποσταλεί ένα email το οποίο και θα περιέχει πληροφορίες για το πως θα πιστοποιήσουμε την ηλεκτρονική μας διεύθυνση. Εφόσον γίνει και αυτό το βήμα ο λογαριασμός μας είναι πλέον έτοιμος.
 * __Οδηγίες Εγγραφής και Χρήσης για το ClassMarker:__**

Για την δημιουργία ενός τεστ αρκεί στην Welcome Page του λογαριασμού μας να επιλέξουμε από αριστερά το Tab "MyTests" και έπειτα βλέπουμε ότι υπάρχει η επιλογή "Create New Test". Το επιλέγουμε και μπορούμε πλέον να φτιάξουμε το τεστ μας όπως το έχουμε σκεφτεί με τα εργαλεία που μας προσφέρει το ClassMarker. Όταν δημιουργήσουμε κάποια τεστ με αυτό τον τρόπο, από το Tab "MyTests" θα μπορούμε να διαχειριζόμαστε τα τεστ αυτά.

Για την δημιουργία μιας ομάδας αρκεί στην Welcome Page του λογαριασμού μας να επιλέξουμε από αριστερά το Tab "MyClasses" και έπειτα βλέπουμε ότι υπάρχει η επιλογή "Create New Class".Το επιλέγουμε και έπειτα μπορούμε να φτιάξουμε την ομάδα μας και να αναθέσουμε και σε αυτή κάποια τεστ από αυτά που έχουμε ήδη δημιουργήσει ακολουθώντας τις λεπτομερείς οδηγίες που μας δίνει το ClassMarker.

Τέλος, αν θέλουμε ένα τεστ να είναι ορατό στο κοινό χωρίς να χρειάζεται να μοιραστούν κωδικοί και να φτιαχτούν λογαριασμοί τότε θα πρέπει να επιλέξουμε στην Welcome Page του λογαριασμού μας από αριστερά το Tab "External Testing", να δημιουργήσουμε μια ομάδα πατώντας το κουμπί "Create new group" και να αναθέσουμε σε αυτή την ομάδα το τεστ που θέλουμε. Έπειτα, δημοσιοποιούμε τον σύνδεσμο που θα μας δώσει το ClassMarker. Με αυτό ακριβώς τον τρόπο δημιούργησα και εγώ το μαθησιακό μου αντικείμενο έτσι ώστε να είναι ορατό σε όλους τους χρήστες του wiki. ||

__//Καταθέστε την ψήφο σας//__ (ΠΑΡΑΚΑΛΩ ΠΟΛΥ ΜΟΝΟΝ ΟΣΟΙ ΕΧΟΥΝ ΔΕΙ ΤΟ ΜΑΘΗΣΙΑΚΟ ΑΝΤΙΚΕΙΜΕΝΟ!!!):
media type="custom" key="8128392"

=__//Βελτίωση Μαθησιακού Αντικειμένου //__=

__**Νέο Μαθησιακό Αντικείμενο:**__

Δραστηριότητα για τον ΉΧΟ


 * __Αποτελέσματα Ψηφοφορίας:__**

Το αντικείμενο έλαβε 5 ψήφους με:

3 ψήφους να το χαρακτηρίζουν "πολύ χρήσιμο και ενδιαφέρον" (60%) 1 ψήφο να το χαρακτηρίζει "αρκετά χρήσιμο και ενδιαφέρον" (20%) 1 ψήφο να το χαρακτηρίζει "λίγο χρήσιμο και ενδιαφέρον" (20%)

Δυστυχώς, και σε αυτό το μαθησιακό αντικείμενο, όπως και σε πολλά άλλα, και παρά την παράκλησή μου ψήφισαν και άτομα τα οποία δεν έγραψαν κάποια αξιολόγηση.


 * __Κύρια Σημεία της Αξιολόγησης που έλαβα:__**

//1. Οι 2/3 αξιολογητές σχολίασαν το γεγονός της έλλειψης ανατροφοδότησης στο μαθησιακό αντικείμενο που δημιούργησα αρχικά.//

Είναι κάτι το οποίο το είχα εντοπίσει και εγώ και με είχε δυσαρεστήσει καθώς δεν είναι κάτι που δεν σκέφτηκα να κάνω αλλά το εργαλείο που χρησιμοποιήθηκε αρχικά(ClassMarker) δεν παρείχε αυτή τη δυνατότητα χωρίς να αποκτήσεις ένα Premium Account πληρώνοντας κάποιο χρηματικό ποσό. Είναι κάτι το οποίο ανέφερα εξ αρχής στο Συμπληρωματικό Υλικό και που είχα σκοπό στην φάση διόρθωσης του μαθησιακού αντικειμένου να διορθώσω χρησιμοποιώντας κάποιο εργαλείο δημιουργίας quiz το οποίο και θα υποστηρίζει ανατροφοδότηση δωρεάν. Έτσι και έγινε λοιπόν και έπειτα από την παρότρυνση ενός μέλους από την ομάδα υπευθύνων της εργασίας χρησιμοποιήθηκε το εργαλείο Hot Potatoes για την βελτίωση του αρχικού αντικειμένου.

//2. 2/3 αξιολογητές ανέφεραν ως αρνητικό ότι δεν υπάρχει οπτικοποίηση στο μαθησιακό αντικείμενο που δημιουργήθηκε.//

Αυτή η αξιολόγηση δεν με βρίσκει σύμφωνο και πιο συγκεκριμένα διαφωνώ με την χρήση του εργαλείου Spicynodes που προτάθηκε καθώς στόχος μου δεν ήταν να παρουσιάσω την ενότητα του ήχου με έμφαση στους τύπους αρχείων ήχου αλλά να δημιουργήσω ένα μαθησιακό αντικείμενο το οποίο και θα σταθεί ως υποστηρικτικό υλικό με την μορφή μιας αξιολόγησης ή της ανακεφαλαίωσης.

//3. 2/3 αξιολογητές σχολίασαν το ότι το μαθησιακό αντικείμενο που έχει αρχικά δημιουργηθεί είναι πολύ ειδικό και καλό θα ήταν να εμπλουτιστεί με ερωτήσεις πιο γενικού περιεχομένου.//

Συμφωνώ απόλυτα με την συγκεκριμένη αξιολόγηση γι' αυτό και στο νέο μαθησιακό αντικείμενο που δημιουργήθηκε χώρισα το quiz σε 2 μέρη. Το 1ο μέρος έχει το κομμάτι που έλλειπε, δηλαδή ερωτήσεις πιο γενικού περιεχομένου για τον ήχο ενώ το 2ο μέρος παρέμεινε το ίδιο σε επίπεδο περιεχομένου των ερωτήσεων. Επίσης, λόγω του ότι το αντικείμενο που έχει δημιουργηθεί περιέχει και πιο "λεπτούς" όρους προσέθεσα στις βαθμίδες εκπαίδευσης που μπορεί να χρησιμοποιηθεί το ΕΠΑΛ.

//4. 2/3 αξιολογητές ανέφεραν ότι με το συγκεκριμένο μαθησιακό αντικείμενο δεν καλύπτονται πλήρως οι στόχοι που έχουν τεθεί.//

Θα συμφωνήσω απόλυτα απλά θα ήθελα να αναφέρω πως οι στόχοι αυτοί τέθηκαν βάσει του σκεπτικού ότι ο εκπαιδευτικός θα παρουσιάσει στην τάξη την διδακτική ενότητα και έπειτα με την χρήση του αντικειμένου που έχει δημιουργηθεί ως υποστηρικτικό υλικό θα βελτιωθεί η αντίληψη των μαθητών για τις νέες έννοιες κάνοντας το quiz. Ειδικά τώρα, μετά την δημιουργία του νέου μαθησιακού αντικειμένου με το εργαλείο Hot Potatoes το οποίο και υποστηρίζει ανατροφοδότηση, πιστεύω ότι οι στόχοι επιτυγχάνονται. Γι' αυτό το λόγο και δεν έκανα κάποια αλλαγή σε αυτούς.

__**Έλαβα αξιολογήσεις από τους ακόλουθους αξιολογητές:**__

1. ZTsioumaras 2. Kontstantinos_Ztoupis 3. rgog

__**Συνοπτική κρίση της αξιολόγησης που έλαβα & Ποσοτικός Χαρακτηρισμός (0-10):**__

1. ZTsioumaras: 9 - Μια καλή αξιολόγηση με χρήσιμες παρατηρήσεις η οποία και με βοήθησε πολύ στην βελτίωση του αντικειμένου μου(διαφωνώ μόνο στο κομμάτι της οπτικοποίησης μέσω του Spicynodes). 2. Kontstantinos_Ztoupis: 9 - Μια καλή αξιολόγηση με χρήσιμες παρατηρήσεις η οποία και με βοήθησε πολύ στην βελτίωση του αντικειμένου μου(και εδώ διαφωνώ στο σχόλιο που έγινε για την οπτικοποίηση). 3. rgog: 10 - Μία πλήρης αξιολόγηση η οποία και με βοήθησε να βελτιώσω τα λάθη μου.

__//Όλα τα σχόλια που έλαβα ήταν πολύ χρήσιμα και ευχαριστώ όλους τους αξιολογητές που αφιέρωσαν χρόνο ώστε να δουν το μαθησιακό αντικείμενο που έχω δημιουργήσει//__!!